**Питања потенцијалног понуђача:**

1. Минимална месечна потрошња по фактури коју чини износ месечне претплате коју је наручилац дужан да плати. Минимална месечна потрошња подразумева и минималну месечну преплату за основни пакет и потрошњу за утрошени саобраћај по издатој фактури.

Молимо вас за детаљно појашњење наведеног исказа јер из објављених одговора на питања не можемо тачно да закључимо шта се подразумева под минималном месечном претплатом за основни пакет, тачније, шта подразумева основни пакет, јер у конкурсној документацији није дефинисан термин основни пакет. Да ли се то односи на претплату по броју или укупну претплату за све бројеве?

Такође, у једном од постављених питања, дали сте нам одговор:

Минимална месечна потрошња обухвата:

- 350 динара по запосленом (око 100 картица) и максимално 80 динара за остале картице које запослени може да узме (око 100 картица) (претплата и одржавање броја). У 350 динара спада: телефон из основне понуде и претплата или претплата и остварени саобраћај до 350 динара у случају да се корисник не определи да узме телефон. Минимални садржај пакета је дефинисан Конкурсном документацијом.

У одговору се помиње основна понуда, са додатком да минималан садржај пакета је дефинисан конкурсном документацијом. Шта се подразумева под основном понудом и под минималним садржајем пакета ( где је дефинисан у конкурсној документацији )?

Молим Вас и за појашњење:

У одговору је наведено да око 100 бројева, треба да има претплату 350 дин, а осталих око 100 бројева, да има 80 дин претплату. Ово није нигде наведено у конкурсној документацији. При том, није могуће формирати понуду за ставку:

минимална месечна потрошња по фактури јер се не може одредити цена на основу датих података ( 100 бројева по једној а 100 бројева по другој цени ), где се чак користи и термин око 100 ( није ни дефинисан тачан број ).

Такође, потребно је појашњење и за минимална месечна потрошња за утрошени саобраћај по издатој фактури који се пондерише. Да ли подразумевате минимални гарантовани саобраћај који ће бити фактурисан без обзира да ли ћете остварити исти и у случају да прекорачите износ додатно ће бити фактурисано?

Предлог је да минималну месечну потрошњу по фактури коју чини збир минималне месечне претплате и минималне месечне потрошње за утрошени саобраћај ставите под једним елементом критеријума и означите јединственим називом нпр. минимална гарантована потрошња и тиме измените конкурсну документацију на стр 24 под 5)опис предмета набавке услуга-Образац понуде.

2. У објављеном одговору на питање у вези цене роминг услуге сте нагласили да цена роминг услуге подразумева: Комплетан долазни и одлазни саобраћај по зонама. Међутим, сваки оператер има дефинисане пакете за роминг и у складу стим различите цене за долазни и одлазни саобрацај, увек је већа цена одлазног саобраћаја у ромингу која се такође разликује и од цене смс поруке. Када је у питању ГПРС у ромингу различита је и јединица мере, па се у том случају не мозе користити минут као јединица мере већ цена по кб. По вашем одговору закључујемо да цена роминг услуге, преставља целокупни одлазни и долазни саобраћај а не јединицу мере, као нпр. минут, секунд, смс, кб, ммс..,. Нпр. да цена роминг услуге износи 50 дин по минуту разговора. па вас сходно томе молимо да унесете измене у конкурсну документацију и детаљније објашњење на страни 5, где су наведени и остали услови наручиоца.

Дакле, наш предлог је да се цена роминг услуге искључи из пондерисања и промени конкурсна документација.

Уколико одлучите да задржите цену роминг услуге као елемент пондерисања молимо вас да наведете списак земаља за које се сматра да су земље у окружењу, као и списак земаља ван окружења.

**Одговори потенцијалном понуђачу:**

Конкурсна документација ће бити промењена и објављена на Порталу јавних набавки и интернет страници Географског факултет. У оквиру ње ће да се налази и одговор на ваша питања:

**ПИТАЊЕ 1.**

Минимална цена и садржај пакета је:

1. **Основни пакет са претплатом – Пакет 1**

* Разговори и СМС поруке су бесплатни у оквиру затворене корисничке групе (минимум 1.000 минута и 200 СМС)
* Сви разговори тарифирају се у секундама без заокруживања.
* Успостава везе је бесплатна.
* Заузеће позива и позиви на које није одговорено се не тарифирају.
* Да минимални месечни рачун обухвата извршене позиве, СМС, ММС, пренос података ГПРС и роминг услуге.
* Позиви ван затворене корисничке групе се тарифирају у складу са техничком захтевима

1. **Основни пакет са претплатом – Пакет 2**

* **Основни пакет**
* **Претплата треба да садржи:**
  + **100 минута бесплатних позива према свим мрежама на територији Републике Србије**
  + **200 СМС порука, у ове поруке се нерачунају поруке послате на бројеве специјалних сервиса попут плаћања паркинга**
  + **100 МБ за пренос података**

1. **Основни пакет са претплатом и телефоном – Пакет 3**

* **Основни пакет са претплатом – Пакет 1**
* **Телефон из основне понуде**
* **Претплата треба да садржи:**
  + 60 минута бесплатних позива према свим мрежама на територији Републике Србије
  + 200 СМС порука, у ове поруке се нерачунају поруке послате на бројеве специјалних сервиса попут плаћања паркинга
  + 100 МБ за пренос података

Минимална месечна потрошња по фактури је сума која ће се наплаћивати сваког месеца без обзира да ли достигнут лимит гарантованог месечног саобраћаја или није. Калкулацију за минималну цену правити на бази прорачуна да ће бити узето 200 основних пакета.

Минимална месећна потрошња = 100 x Пакет 1 + 90 x Пакет 3 + 10 x Пакет 2

Сума добијена из минималне месечне биће пондерисана. Могуће је да ће доћи до прерасподеле количина између „Пакета 2“ и „Пакета 3“ приликом закључења уговора али та накнадна прерасподела неће утицати на пондерисање.

**ПИТАЊЕ 2.**

* Извршићемо измену и допуну конкурсне документације у оквиру тих измена роминг ће бити искључен из пондерисања.